open-index/open-wikipedia-markdown huggingface dataset:
Α.Σ. Έβρος Σουφλίου

Ο **Αθλητικός Σύλλογος Έβρος Σουφλίου** είναι ιστορικός αθλητικός σύλλογος που ιδρύθηκε το 1928 στο Σουφλί του Έβρου. Δραστηριοποιείται στο άθλημα του ποδοσφαίρου και από την ίδρυσή του διαθέτει ποδοσφαιρικό τμήμα, ενώ στο παρελθόν δραστηριοποιούταν επίσημα και στα αθλήματα του στίβου, της καλαθοσφαίρισης και της πετοσφαίρισης.

Ανήκει στη δύναμη της Ε.Π.Σ. Έβρου και έχει παρουσία στα πρωταθλήματα της Γ΄ Εθνικής και Δ΄ Εθνικής. Έδρα του αποτελεί το Δημοτικό Στάδιο Σουφλίου «Δημήτρης Μπακιρτζής».

## Ιστορικό
Ο Έβρος Σουφλίου ξεκίνησε την επίσημη αγωνιστική του πορεία από τα πρωταθλήματα της Ε.Π.Σ. Θράκης, αγωνιζόμενος μαζί με τα σωματεία των νομών Ροδόπης και Ξάνθης. Το 1969 μαζί με τα υπόλοιπα σωματεία του Έβρου ίδρυσαν την Ε.Π.Σ. Έβρου, αποτελώντας 1 από τα 14 συνολικά ιδρυτικά της σωματεία.

Η πρώτη παρουσία του σε εθνικό επίπεδο σημειώνεται τη σεζόν 1982-83, όποτε και συμμετείχε στο νεοσύστατο Εθνικό Ερασιτεχνικό πρωτάθλημα, την μετέπειτα Δ΄ Εθνική. Μάλιστα τερμάτισε στην 9η θέση σε σύνολο 19 ομάδων του 7ου Ομίλου και κέρδισε την παραμονή του, ωστόσο όμως υποβιβάστηκε την επόμενη σεζόν, 1983-84. Τα επόμενα χρόνια αγωνίστηκε στο πρωτάθλημα της Δ΄ Εθνικής εκ νέου τις χρονιές 1987-88, 1991-92, 2006-07, 2009-10, 2010-11, 2011-12 και 2012-13.

Με την αναδιάρθρωση του 2013 κατά την οποία καταργήθηκε η Δ΄ Εθνική, κέρδισε την ιστορική άνοδο στην νεοσύστατη Γ΄ Εθνική Ερασιτεχνική κατηγορία. Στην Γ΄ Εθνική παρέμεινε για 3 αγωνιστικές περιόδους, από τη σεζόν 2013-14 μέχρι και τη σεζόν 2015-16. Στον πρώτο αγώνα της ιστορίας του στην Γ΄ Εθνική αντιμετώπισε τον Π.Ο. Μουδανιών εντός έδρας στην πρεμιέρα του πρωταθλήματος στις 22 Σεπτεμβρίου του 2013 και πανηγύρισε τη νίκη με 2-0.

## Τίτλοι και διακρίσεις
***4** Πρωταθλήματα Ε.Π.Σ. Έβρου: 1986-87, 1990-91, 2005-06, 2008-09.
***6** Κύπελλα Ε.Π.Σ. Έβρου: 2008-09, 2009-10, 2010-11, 2011-12, 2012-13, 2015-16.

## Άλλα τμήματα
Από την ίδρυσή του διατηρούσε επίσης και τμήμα στίβου, ενώ αργότερα ίδρυσε και τμήματα καλαθοσφαίρισης και πετοσφαίρισης. Μάλιστα το τμήμα βόλει του συλλόγου υπήρξε ιδρυτικό σωματείο της Ένωσης Σωματείων Πετοσφαίρισης Θράκης το 1983, σημερινή Ένωσης Σωματείων Πετοσφαίρισης Θράκης-Ανατολικής Μακεδονίας.

Το 1989 αποσχίστηκαν από το σύλλογο και έκτοτε δραστηριοποιούνται υπό τη σκέπη του «Αθλητικού Συλλόγου Αθλοπαιδιών (Α.Σ.Α.) Έβρος Σουφλίου».

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928
Pop icon

**Pop icon** (ελληνικά: *ποπ είδωλο*) λέγεται μια διασημότητα, ένας χαρακτήρας η ένα αντικείμενο του οποίου η έκθεση στην λαϊκή κουλτούρα θεωρείται ότι αποτελεί καθοριστικό χαρακτηριστικό μιας δεδομένης κοινωνίας ή εποχής. Η χρήση του όρου είναι σε μεγάλο βαθμό υποκειμενική, δεδομένου ότι δεν υπάρχουν οριστικά αντικειμενικά κριτήρια. Η κατηγοριοποίηση συνδέεται συνήθως με στοιχεία όπως η μακροζωία της φήμης, η πανταχού παρούσα εικόνα και η διάκριση. Επίσης, το pop icon κύρος συνδέεται και με άλλες φιγούρες πέρα από την ποπ κουλτούρα, όπως ιστορικές φιγούρες. Ορισμένες ιστορικές μορφές αναγνωρίζονται ότι έχουν φτάσει το pop icon τίτλο στην εποχή τους, και μπορεί να συνεχίζεται μέχρι και σήμερα. Pop icons προηγούμενων εποχών είναι ο Βενιαμίν Φραγκλίνος και ο Μότσαρτ.

## Μακροζωία φήμης
Συνήθως, το pop icon κύρος μιας διασημότητας εξαρτάται από τη μακροζωία της φήμης του. Αυτό έρχεται σε αντίθεση με τα cult icons, των οποίων η φήμη ή η αναγνώριση μπορεί να περιορίζεται σε μια συγκεκριμένη υποκουλτούρα. Ορισμένα pop icons έχουν αφήσει ένα ανεξίτηλο σημάδι στην περίοδο της καριέρας τους, και στη συνέχεια κατέληξαν σε μια διαρκή αναγνώριση από την κοινωνία γενικότερα.

## Πανταχού παρούσα εικόνα
Ένα κοινό στοιχείο του pop icon είναι η πανταχού παρούσα εικόνα του και οι αναφορές στην χαρακτηριστική φιγούρα του. Είναι σύνηθες να αναγνωρίζεται, ακόμη και να γιορτάζεται, σε περιοχές έξω από την αρχική πηγή της φήμης του. Ένα παράδειγμα αυτού είναι ο Άλμπερτ Αϊνστάιν, ένας φυσικός του οποίου η εικόνα και κληρονομιά έχουν αναφερθεί σε κόμικς, μπλουζάκια, ευχετήριες κάρτες και πολλά άλλα.

## Διάκριση
Συχνά η κατάσταση του pop icon υποδηλώνει διακεκριμένη σύνδεση με ένα κοινωνικό ιδεώδες ή αρχέτυπο. Δεν είναι ασυνήθιστο για pop φιγούρες να έχουν ένα ψευδώνυμο που χρησιμοποιείται για να τονίσει αυτή τη σύνδεση. Για παράδειγμα, ο Μάικλ Τζάκσον και η Μαντόνα αναφέρονται συχνά ως «Βασιλιάς και Βασίλισσα της ποπ μουσικής».

Μερικά pop icons, όπως ο Μίκυ Μάους, Σούπερμαν, Spider-Man, Μπάτμαν, Νταρθ Βέιντερ, Χάρι Πότερ, the Simpsons, ακόμα και ο Σέρλοκ Χολμς είναι φανταστικοί χαρακτήρες. Ακόμη και άψυχα αντικείμενα έχουν αναγνωριστεί ως pop icons.

Μερικές φιγούρες αποκτούν παροδική ή συγκεκριμένη pop icon κατάσταση, για συγκεκριμένα γεγονότα που προσελκύουν την προσοχή του κοινού, όπως στην περίπτωση της δίκης του O.J. Simpson.

## Δείτε επίσης

* Ποπ κουλτούρα
* Cultural icon
* Teen idol
* Art pop
* Τιμητικοί τίτλοι στη μουσική σκηνή

## Σημειώσεις


## Παραπομπές

## Περαιτέρω ανάγνωση

* 
* Cullen, Jim, ed (2001). *Popular Culture in American History*. UK: Blackwell Publishing. .

Κατηγορία:Ποπ κουλτούρα
Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2018–19

Το **Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2018–19** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 10 ομάδων. Διεξήχθη σε δύο γύρους, σύνολο 18 αγώνων για κάθε ομάδα, ενώ δεν διεξήχθησαν πλέι οφ. Πρωταθλήτρια ομάδα αναδείχθηκε ο Α.Σ. Αστέρας Στροβόλου, ο οποίος ανέβηκε στη Β΄ Κατηγορία μαζί με την δευτεραθλήτρια ομάδα της Ασπίδας Δασούπολης. Το πρωτάθλημα πραγματοποιήθηκε στο Πολυπροπονητήριο «Ευάγγελος Φλωράκης».

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2018
Κατηγορία:Επιτραπέζια αντισφαίριση το 2019
Λιουτσόου

Το **Λιοουτζόου** (柳州) είναι πόλη νομαρχιακού επιπέδου στο βόρειο-κεντρικό μέρος της Αυτόνομης Περιφέρειας Κουανγκσί-Τζουάνγκ, στη Λαϊκή Δημοκρατία της Κίνας. Ο αστικός πληθυσμός της ήταν 1.436.599 κάτοικοι το 2010, υποδιαιρούμενος σε 4 αστικά διαμερίσματα. Η κτισμένη έκταση της πόλεως είναι 667 τετραγωνικά χιλιόμετρα. 

## Γεωγραφία
Το Λιοουτζόου βρίσκεται στις όχθες του ποταμού Λιου (από όπου και το σημερινό όνομά του) και απέχει περίπου 255 χιλιόμετρα από το Νανίνγκ, την πρωτεύουσα της Περιφέρειας. Το κολύμπι στο ποτάμι είναι μια παράδοση στην πόλη.



Κατηγορία:Πόλεις της Κίνας
Φρανσίσκου Μπρέναντ

Ο **Φρανσίσκου Μπρέναντ** (*Francisco Brennand*, 11 Ιουνίου 1927 – 19 Δεκεμβρίου 2019) ήταν Βραζιλιάνος γλύπτης, γνωστός για τα μεγάλα κεραμικά γλυπτά του.

## Βιογραφικά στοιχεία
thumb|right|325px|''Torre de Cristal'', ένας πύργος-γλυπτό του Μπρέναντ στο Πάρκο των Γλυπτών, στο Ρεσίφε
Ο Μπρέναντ, του οποίου το πλήρες όνομα ήταν **Φρανσίσκου ντε Πάουλα ντε Αλμέιντα Μπρέναντ** (*Francisco de Paula de Almeida Brennand*) γεννήθηκε στο Ρεσίφε και ήταν γιος των Ρικάρντου Μοντέιρου Μπρέναντ και της Ολίμπια Παντίλια Νούνες Κόιμπρα (*Olímpia Padilha Nunes Coimbra*). Ο πατέρας του είχε προσθέσει τα κεραμικά πλακάκια και τούβλα στα προϊόντα της επιχειρήσεώς του από το 1917, οπότε έστειλε τον γιο του στην Ευρώπη για να μελετήσει την τεχνική των κεραμικών υλικών. Φτάνοντας στο Παρίσι το 1949, ο νεαρός Φ. Μπρέναντ ανεκάλυψε το κεραμικό έργο των Πάμπλο Πικάσο, Ζουάν Μιρό και Φερνάν Λεζέ, οπότε έγινε και αυτός καλλιτέχνης της κεραμικής. Το 1948 νυμφεύθηκε την Ντεμπόρα ντε Μόουρα Βασκονσέλος. 

Το 1971 ο Μπρέναντ επέστρεψε στα ερείπια του εργοστασίου κεραμικών του πατέρα του και έβαλε μπροστά τη μετατροπή του στην «Oficina Brennand», που παρήγε πλακάκια και τα δικά του κεραμικά γλυπτά.

Ο Φρανσίσκου Μπρέναντ απεβίωσε από λοίμωξη του αναπνευστικού σε ηλικία 92 ετών, σε νοσοκομείο του Ρεσίφε. Ο κυβερνήτης της πολιτείας Περναμπούκο κήρυξε τριήμερο πένθος για τον θάνατό του.

## Το έργο του
Ο Μπρέναντ εξέθετε τα γλυπτά του κυρίως στην Oficina Brennand, συγκρότημα που περιέχει το εργοστάσιο παραγωγής πλακιδίων, μουσείο, παρεκκλήσιο και αναψυκτήριο. Εκεί βρίσκονται περί τα 2.000 έργα του καλλιτέχνη, σε τεράστια υπαίθριους χώρους, στο παρεκκλήσιο και σε κήπους, όλα σε προστατευόμενη δασική περιοχή δίπλα στη συνοικία Varzea του Ρεσίφε.

Το έργο του Μπρέναντ επιστρέφει συχνά στις θεματικές του ανθρώπινου σώματος, των αυγών, των ζώων και των καρπών. Κάποιες φορές χρειάσθηκε να υπερασπίσει το έργο του μετά από καταγγελίες ότι ήταν υπερβολικά προκλητικό. Οι *New York Times* απεκάλεσαν τον Μπρέναντ «μεγαλύτερο καλλιτέχνη στην πόλη» και την Oficina Brennand «μια μεταφορά για την ίδια την πόλη του Ρεσίφε, που αναλώνεται σε ταυτόχρονη ανάπτυξη και παρακμή». Επίσης είχε αποκληθεί «ο μεγαλύτερος κεραμίστας της Βραζιλίας».

Περισσότερα από 90 έργα του, μεταξύ των οποίων ο *Torre de Cristal*, ένας πύργος-γλυπτό ύψους 32 μέτρων, είναι στημένα στο «Πάρκο των Γλυπτών» (*Parque das esculturas*), που βρίσκεται στο Ρεσίφε Αντίγκο, την παλιά πόλη-λιμάνι του Ρεσίφε.

## Παραπομπές


## Εξωτερικοί σύνδεσμοι
* Επίσημος ιστότοπος  (στην πορτογαλική γλώσσα)
* Αποσπάσματα του ημερολογίου του Brennand (στην πορτογαλική γλώσσα)

Κατηγορία:Βραζιλιάνοι γλύπτες
Κατηγορία:Σύγχρονοι καλλιτέχνες
Ιάγο Άσπας

Ο **Ιάγο Άσπας** (*Iago Aspas*, 1 Αυγούστου 1987) είναι Ισπανός ποδοσφαιριστής ο οποίος αγωνίζεται ως επιθετικός για τη Θέλτα Βίγο και την εθνική ομάδα της Ισπανίας.

Έχει περάσει το μεγαλύτερο μέρος της καριέρας του στη Θέλτα, όπου έχει συμμετάσχει σε 524 επίσημα παιχνίδια, σκοράροντας 214 τέρματα. Πραγματοποίησε το ντεμπούτο του στη Λα Λίγκα το 2012 και την επόμενη χρονιά αποκτήθηκε από τη Λίβερπουλ, όπου δεν απέκτησε θέση βασικού και την επόμενη σεζόν δόθηκε δανεικός στη Σεβίλλη. Το 2015 επέστρεψε στη Θέλτα για 5 εκατομμύρια ευρώ.

Ο Άσπας πραγματοποίησε την πρώτη του εμφάνιση με την εθνική ομάδα της Ισπανίας το 2016. Εκπροσώπησε τη χώρα του στο Μουντιάλ 2018, σκοράροντας μία φορά.

## Παραπομπές


Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Θέλτα Βίγο Β
Αυγούστα του Άνχαλτ-Ντέσαου

Η **Αυγούστα** (, 18 Αυγούστου 1793 - 12 Ιουνίου 1854) του Οίκου των Ασκάνια ήταν πριγκίπισσα του Άνχαλτ-Ντέσσαου και μετέπειτα πριγκίπισσα του Σβάρτσμπουργκ-Ρούντολστατ.

## Βιογραφία
Η *Αμαλία Αυγούστα* γεννήθηκε στις 18 Αυγούστου 1793 στο Ρούντολστατ του Πριγκιπάτου του Σβάρτσμπουργκ-Ρούντολστατ και ήταν το πρώτο παιδί και η πρώτη κόρη του Φρειδερίκου του Άνχαλτ-Ντέσσαου και της Αμαλίας της Έσσης-Χόμπουργκ.

Στις 15 Απριλίου 1816 παντρεύτηκε στο Ντέσσαου τον εξάδελφό της, Φρειδερίκο Γκύντερ του Σβάρτσμπουργκ-Ρούντολστατ. Μαζί απέκτησαν τρία παιδιά:
* τον Φρειδερίκο Γκύντερ (1818 - 1821).
* τον Γκύντερ (1821 - 1845).
* τον Γουσταύο (1828 - 1837).

Απεβίωσε στις 12 Ιουνίου 1854 στο Ρούντολστατ σε ηλικία 60 ετών. Είναι θαμμένη στη βασιλική κρύπτη του κοιμητηρίου του Ρούντολστατ. Ο σύζυγος της παντρεύτηκε σε δεύτερο γάμο την ανιψιά της Αυγούστας, Ελένη, Κόμισσα του Ράινα, κόρη του αδελφού της, Γεωργίου Βερνάρδου του Άνχαλτ-Ντέσσαου, το 1855 και απέκτησε δύο παιδιά.

## Παραπομπές


## Πηγές
*  L. Renovanz: *Chronik der fürstl. Schwarzburgischen Residenzstadt Rudolstadt*, S. 49, L. Renovanz, 1860
*  S. Obbarius: *Rudolstadt u. seine romantischen Umgebungen*, L. Renovanz, 1853

## Εξωτερικοί σύνδεσμοι
* 

Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Γκρέις Σλικ

Η **Γκρέις Σλικ** γεννημένη στις 30 Οκτωβρίου 1939 είναι Αμερικανίδα τραγουδοποιός και πρώην μοντέλο, ευρέως γνωστή για το ρόλο της στην εκρηκτική ψυχεδελική ροκ σκηνή του Σαν Φρανσίσκο στα μέσα της δεκαετίας του 60. Η μουσική της καριέρα διήρκησε τέσσερις δεκαετίες. Έπαιξε με τη Μεγάλη Κοινωνία, το μουσικό συγκρότημα Jefferson Airplane, το Τζέφερσον Στέιτριχ και το Στέιτ Ντιπ. Έχει επίσης μια σποραδική σόλο καριέρα. Η Σλικ παρείχε φωνητικά σε πολλά γνωστά τραγούδια, όπως Somebody To Love, White Rabbit, "Χτίστηκε αυτή η πόλη" και "Τίποτα δεν θα μας σταματήσει τώρα".

## Παραπομπές


Κατηγορία:Αμερικανοί τραγουδοποιοί
Νάτσο Φερνάντεθ Ιγλέσιας

Ο **Χοσέ Ιγνάθιο Φερνάντεθ Ιγλέσιας** (*José Ignacio Fernández Iglesias*, γενν. 18 Ιανουαρίου 1990), γνωστός και ως **Νάτσο** (*Nacho*), είναι Ισπανός ποδοσφαιριστής ο οποίος αγωνίζεται ως αμυντικός για την Αλ Καντισίγια και για την Εθνική ομάδα της Ισπανίας.

Ο Νάτσο έχει περάσει μεγάλο μέρος της επαγγελματικής καριέρας του στη Ρεάλ Μαδρίτης. Πραγματοποίησε το ντεμπούτο του στην πρώτη ομάδα το 2011 κάνοντας πάνω από 300 εμφανίσεις και κέρδισε πολλά τρόπαια, συμπεριλαμβανομένων έξι Τσάμπιονς Λιγκ.

Ο Νάτσο πραγματοποίησε την πρώτη του συμμετοχή με την Εθνική ομάδα ανδρών της Ισπανίας το 2013 και ήταν μέλος της ομάδας που εκπροσώπησε την Ισπανία στο Μουντιάλ 2018 και στο Euro 2024.

## Παραπομπές


## Εξωτερικοί σύνδεσμοι

*

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Μαδρίτης
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2024
Φερλάν Μεντί

Ο **Φερλάν Μεντί** (*Ferland Mendy*, 8 Ιουνίου 1995) είναι Γάλλος ποδοσφαιριστής ο οποίος αγωνίζεται ως αριστερός αμυντικός για τη Ρεάλ Μαδρίτης και την εθνική ομάδα της Γαλλίας. Ο Φερλάν Μεντί ξεκίνησε την επαγγελματική του καριέρα από τη Χάβρη και το 2017 αποκτήθηκε από τη Λιόν για 5 εκατομμύρια ευρώ. Το 2019 αποκτήθηκε από τη Ρεάλ Μαδρίτης για 55 εκατομμύρια ευρώ. Με την εθνική ομάδα πραγματοποίησε το ντεμπούτο του το 2018 και έκτοτε έχει 10 συμμετοχές με το εθνόσημο.

## Καριέρα

### Λυών
Ο Μεντί υπέγραψε για την Λυών στις 29 Ιουνίου 2017 με πενταετές συμβόλαιο. Το πόσο που πληρώθηκε στην Λε Αβρ ήταν περίπου 5 εκατομμύρια ευρώ με πιθανό μπόνους 1 εκατομμύριο. Στις 19 Σεπτεμβρίου 2018, έκανε το ντεμπούτο του στο Τσάμπιονς Λιγκ στην εκτός έδρας νίκη με 2-1 απέναντι στην Μάντσεστερ Σίτι. 

### Ρεάλ Μαδρίτης
Στις 12 Ιουνίου 2019, ο Μεντί πήρε μεταγραφή στην ομάδα της Λα Λίγκα, Ρεάλ Μαδρίτης για 55 εκατομμύρια ευρώ. Στη 1 Σεπτεμβρίου 2019, πραγματοποίησε την πρώτη του εμφάνιση στην εκτός έδρας ισοπαλία 2-2 με την Βιγιαρρεάλ.  Στις 13 Ιουλίου 2020, πέτυχε το πρώτο του γκολ απέναντι στην Γρανάδα. Κατά την διάρκεια της σεζόν 2019-20, ο Μεντί με 25 εμφανίσεις αποτέλεσε αναπόσπαστο κόμματι για την Ρεάλ Μαδρίτης που κατέκτησε το πρωτάθλημα.

Στις 24 Φεβρουαρίου 2021, ο Μεντί σκόραρε το πρώτο του γκολ στο Τσάμπιονς Λιγκ κόντρα στην Αταλάντα στην εκτός έδρας νίκη με 1-0.  Στον ημιτελικό του Τσάμπιονς Λιγκ 2021-22 εναντίον της Μάντσεστερ Σίτι, ο Μεντί έσωσε στην γραμμή του τέρματος μια ενέργεια του Τζακ Γκρίλις στο 87ο λεπτό του παιχνιδιού αποτρέποντάς τον να διευρύνει το σκορ για τους Άγγλους. Ύστερα, η Ρεάλ Μαδρίτης κατόρθωσε να σκοράρει τρία τέρματα και να περάσει στον τελικό της διοργάνωσης. 

## Προσωπική ζωή
Ο Μεντί είναι ξάδερφος του Εντουάρ Μεντί, τερματοφύλακα που αγωνίζεται στην Σαουδική Αραβία για την Αλ-Αχλί και την Εθνική Σενεγάλης. 

Σε ηλικία 15 ετών ο Μεντί βρέθηκε σε αναπηρικό καροτσάκι και είχε αναφερθεί ότι μπορεί να μην ξαναπαίξει ποδόσφαιρο. 

## Διακρίσεις

### Ρεάλ Μαδρίτης

* Πριμέρα Ντιβισιόν: 2019-20, 2021-22, 2023-24
* Κύπελλο Ισπανίας: 2022-23
* Σούπερ Καπ Ισπανίας: 2020, 2022, 2024
* ΟΥΕΦΑ Τσάμπιονς Λιγκ: 2021-22, 2023-24
* ΟΥΕΦΑ Σούπερ Καπ: 2022, 2024 

#### Ατομικές

* Λιγκ 1 Ομάδα της Σεζόν: 2017-18, 2018-19

## Παραπομπές

## Εξωτερικοί σύνδεσμοι
*

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ευρωπαϊκού Πρωταθλήματος 2024
Μπενζαμέν Μεντί

Ο **Μπενζαμέν Μεντί** (*Benjamin Mendy*, 17 Ιουλίου 1994) είναι Γάλλος ποδοσφαιριστής ο οποίος αγωνίζεται ως αριστερός αμυντικός για τη Λοριάν και την εθνική ομάδα της Γαλλίας.

Ο Μεντί ξεκίνησε την καριέρα του από τη Χάβρη, παίζοντας για την πρώτη ομάδα το 2011. Το 2013 αποκτήθηκε από την Μαρσέιγ, και παρέμεινε στο σύλλογο για τρία χρόνια πριν αποκτηθεί από τη Μονακό, με την οποία κατέκτησε το πρωτάθλημα το 2016-17. Το καλοκαίρι του 2017 αποκτήθηκε από τη Μάντσεστερ Σίτι για 52 εκατομμύρια λίρες, που αποτελούσε τότε ρεκόρ για μεταγραφή αμυντικού. Στη συνέχεια κατέκτησε την Πρέμιερ Λιγκ την πρώτη του χρονιά στο σύλλογο.

Ο Μεντί πραγματοποίησε το ντεμπούτο του με την εθνική αντρών της Γαλλίας, ενώ νωρίτερα ήταν μέλος των εθνικών Κ-16, Κ-17, Κ-18, Κ-19 και Κ-21. Ήταν μέλος της εθνικής ομάδας που εκπροσώπησε τη Γαλλία στο Μουντιάλ 2018, το οποίο και κατέκτησε.

Στις 26 Αυγούστου 2021 κρίθηκε προφυλακιστέος για διάπραξη τεσσάρων βιασμών και μίας σεξουαλικής παρενόχλησης, με αποτέλεσμα να παυθεί από τη Μάντσεστερ Σίτι μέχρι την διερεύνηση της υποθέσης. Στις 14 Ιουλίου Ανατροπή δεδομένων στην υπόθεση του Μεντί: Κρίθηκε αθώος για βιασμό!
Ο Μπεντζαμέν Μεντί κρίθηκε αθώος από το δικαστήριο μετά από πρόταση του εισαγγελέα, τόσο για βιασμό όσο και για απόπειρα.Θετικά είναι τα τελευταία νέα για τον Μπεντζαμέν Μεντί, ο οποίος πριν από λίγη ώρα κρίθηκε αθώος από το δικαστήριο του Τσέστερ, τόσο για βιασμό όσο και για απόπειρα.
Ο Γάλλος αμυντικός είχε κατηγορηθεί για βιασμό 24χρονης κοπέλας σε έπαυλη στο Τσεσάιρ τον Οκτώβριο του 2020, αλλά και για ότι προσπάθησε να κάνει κάτι ανάλογη σε μία 29χρονη στο σπίτι του, λίγους μήνες αργότερα. Ο Μεντί είχε αρνηθεί κατηγορηματικά όλες τις κατηγορίες, λέγοντας πως όλες οι πράξεις ήταν συναινετικές, ενώ πριν μερικούς μήνες είχε αθωωθεί και για σεξουαλικά αδικήματα σε βάρος αρκετών γυναικών.Μάλιστα, κατά τη διάρκεια της δίκης, ο πρώην παίκτης της Μάντσεστερ Σίτι, ο οποίος έχει μείνει ελεύθερος από τους «πολίτες», εξήγησε στον εισαγγελέα τι συνέβη, λέγοντας, μεταξύ άλλων, πως δεν θα ανάγκαζε ποτέ κάποια γυναικά να συνευρεθεί ερωτικά μαζί του.
Πλέον, η απόφαση αυτή ανοίγει τον δρόμο να επιστρέψει στην ενεργό δράση μετά από σχεδόν δύο χρόνια, μετά την αναμέτρηση της Μάντσεστερ Σίτι κόντρα στην Τότεναμ, τον Αύγουστο του 2021.

Στης 18 Ιουλίου του 2023 η γαλλική ομάδα Λοριάν ανακοίνωσε ότι απέκτησε ως ελεύθερο τον Μεντί, ο οποίος υπέγραψε διετές συμβόλαιο.

## Παραπομπές


Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ιππότες της Λεγεώνας της Τιμής
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Ουισάμ Μπεν Γιεντέρ

Ο **Ουισάμ Μπεν Γιεντέρ** (γαλλικά: *Wissam Ben Yedder*, 12 Αυγούστου 1990) είναι Γάλλος ποδοσφαιριστής ο οποίος αγωνίζεται ως επιθετικός με την Μονακό και την εθνική ομάδα της Γαλλίας.

Ξεκίνησε την καριέρα του από την ερασιτεχνική Αλφορβίλ και το 2010 αποκτήθηκε από την Τουλούζη και σκόραρε 71 γκολ σε 174 παιχνίδια, ξεπερνώντας τον Αντρέ-Πιερ Ζινιάκ ως ο κορυφαίος σκόρερ της ομάδας τον 21ο αιώνα. Αποκτήθηκε από τη Σεβίλλη για 9 εκατομμύρια ευρώ το 2016 και σκόραρε 70 γκολ σε 138 αγώνες σε τρεις σαιζόν. Ακολούθως αποκτήθηκε από τη Μονακό για 40 εκατομμύρια ευρώ και τη σαιζόν 2019-20 αναδείχθηκε σε πρώτο σκόρερ της Λιγκ 1.

Σε διεθνές επίπεδο, ο Μπεν Γιεντέρ εκπροσώπησε τη Γαλλία στην Κ-21 και πραγματοποίησε το ντεμπούτο του με την εθνική Γαλλίας το Μάρτιο του 2018. Έχει 8 συμμετοχές και 2 γκολ με το εθνόσημο.

## Παραπομπές


Κατηγορία:Γάλλοι τυνησιακής καταγωγής
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΟΖΑ Αλφορβίλ
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Σαμπιονά Νασιονάλ 2
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Πριμέρα Ντιβιζιόν
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές Πρωταθλήματος Εθνών ΟΥΕΦΑ
Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών 2017–18

Το **Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών 2017–18** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 9 ομάδων. Διεξήχθη σε δύο φάσεις, την κανονική περίοδο και τα πλέι οφ. Πρωταθλήτρια ομάδα αναδείχθηκε η Ε.Ν. Κυθραίας, η οποία ανέβηκε στην Α΄ Κατηγορία μαζί με την δευτεραθλήτρια ομάδα του Α.Π.Ο.Π. Παλαιχωρίου. Στη Γ΄ Κατηγορία υποβιβάστηκε ο Α.Μ.Σ. Άρης Λεμεσού και η Ασπίδα Δασούπολης.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2017
Κατηγορία:Επιτραπέζια αντισφαίριση το 2018
Γιάν Όμπλακ

Ο **Γιαν Όμπλακ** (*Jan Oblak*, 7 Ιανουαρίου 1993) είναι Σλοβένος ποδοσφαιριστής ο οποίος αγωνίζεται ως τερματοφύλακας για την Ατλέτικο Μαδρίτης και την εθνική ομάδα της Σλοβενίας.

Ο Όμπλακ ξεκίνησε την καριέρα από την Ολίμπια Λιουμπλιάνα και υπέγραψε συμβόλαιο με την Μπενφίκα σε ηλικία 17 ετών. Ήταν μέλος της ομάδας που κατέκτησε το εγχώριο τρεμπλ τη σεζόν 2013–14. Τότε τον απέκτησε η Ατλέτικο Μαδρίτης για 16 εκατομμυρίων, το μεγαλύτερο ποσό που είχε δοθεί μέχρι τότε για τερματοφύλακα στη Λα Λίγκα. Το 2015–16 κέρδισε το βραβείο Ρικάρντο Θαμόρα για καλύτερο τερματοφύλακα, έχοντας δεχτεί μόλις 18 γκολ σε 38 αγώνες, απόδοση ρεκόρ. Κέρδισε το βραβείο και τις επόμενες τρεις σεζόν και το 2021. Ο Όμπλακ ήταν υποψήφιος για τη Χρυσή Μπάλα το 2017 και το 2018.

Με περισσότερες από 200 εμφανίσεις με την Ατλέτικο Μαδρίτης, ο Όμπλακ έχει κατακτήσει τρεις μεγάλους συλλογικούς τίτλους, συμπεριλαμβανομένου του ΟΥΕΦΑ Σούπερ Καπ το 2018, εναντίον της Ρεάλ Μαδρίτης.

Ο Όμπλακ πραγματοποίησε το ντεμπούτο του με την εθνική ομάδα της Σλοβενίας το 2012. Έχει 69 εμφανίσεις με το εθνόσημο.

## Παραπομπές

## Εξωτερικοί σύνδεσμοι
*

Κατηγορία:Σλοβένοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβενίας
Κατηγορία:Ποδοσφαιριστές ΝΚ Ολίμπια Λιουμπλιάνα (2005)
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ατλέτικο Μαδρίτης
Κατηγορία:Σλοβένοι σερβικής καταγωγής
Κατηγορία:Ποδοσφαιριστές Ευρωπαϊκού Πρωταθλήματος 2024
Αχμέντ Μούσα

Ο **Αχμέντ Μούσα** (*Ahmed Musa*, 14 Οκτωβρίου 1992) είναι Νιγηριανός ποδοσφαιριστής ο οποίος αγωνίζεται ως επιθετικός για την Φατίχ Καραγκιουμρούκ και την εθνική ομάδα της Νιγηρίας.

Ο Μούσα έγινε ο πρώτος Νιγηριανός ο οποίος σκόραρε περισσότερες από μία φορές σε αγώνα Μουντιάλ, αφότου σκόραρε δις εναντίον της Αργεντινής στο Μουντιάλ 2014. Επίσης, ο Μούσα έγινε ο πρώτος Νιγηριανός που σκόραρε σε δύο Μουντιάλ, αφότου σκόραρε δύο φορές εναντίον της Ισλανδίας στο Μουντιάλ 2018.

Ο Μούσα ξεκίνησε την καριέρα του στη Νιγηρία, με την JUTH και την Κάνο Πίλαρς, με την οποία σκόραρε 18 φορές, το οποίο αποτελούσε τότε ρεκόρ πρωταθλήματος. Το καλοκαίρι του 2010 αποκτήθηκε από την Φένλο. Τον Ιανουάριο του 2012 αποκτήθηκε από τη ΤΣΣΚΑ Μόσχας για άγνωστο ποσό. Τον Ιούλιο του 2016 αποκτήθηκε από τη Λέστερ Σίτι για 16 εκατομμύρια λίρες, ποσό ρεκόρ, όμως την επόμενη σαιζόν δόθηκε δανεικός στην ΤΣΣΚΑ Μόσχας. Το 2018 αποκτήθηκε από την Αλ-Νασρ, με την οποία κατέκτησε το πρωτάθλημα Σαουδικής Αραβίας και Σούπερ Καπ το 2019. Τον Οκτώβριο του 2020 ανακοινωθηκε ότι έφυγε από την Αλ-Νασρ.

## Παραπομπές


Κατηγορία:Νιγηριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Κάνο Πίλαρς
Κατηγορία:Ποδοσφαιριστές ΦΦΦ-Φένλο
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Αλ Νασρ Ριάντ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:FIFA Century Club
Κατηγορία:Ποδοσφαιριστές Κυπέλλου Εθνών Αφρικής 2023
Μίλε Γιέντινακ

Ο **Μίλε Γιέντινακ** (*Mile Jedinak*, 3 Αυγούστου 1984) είναι Αυστραλός ποδοσφαιριστής ο οποίος αγωνίζεται ως αμυντικός μέσος με την Άστον Βίλα και είναι αρχηγός της εθνικής ομάδας της Αυστραλίας. 

Ο Γιέντινακ γεννήθηκε και μεγάλωσε στο Σίδνεϊ και αγωνιζόταν στις ακαδημίες της Σίντεϊ Γιουνάιτεν πριν αγωνιστεί επαγγελματικά με τον σύλλογο. Ακολουθώντας δανεισμός στη Βάρτεκς και τη Σάουθ Κόουστ Γιουνάιτεν, ο Γέντινακ αποκτήθηκε από την Σέντραλ Κόοστ Μαρίνερς. Στη συνέχεια έπαιξε με την Γκεντσλερμπιρλιγκί το 2009 και δανεικός στην Αντάλιασπορ στην Τουρκία, και στη συνέχεια αποκτήθηκε από την Κρύσταλ Παλάς το 2011 και βοήθησε την ομάδα να πάρει την άνοδο. Το 2016 αποκτήθηκε από την Άστον Βίλα.

Ο Γέντινακ έχει πραγματοποιήσει 79 εμφανίσεις με την εθνική ομάδα της Αυστραλίας από το 2008 μέχρι το 2018 και ήταν αρχηγός πάνω από 25 φορές, από το 2014 και έπειτα. Έχει συμμετάσχει στα παγκόσμια κύπελλα 2010, 2014 και 2018, ένω έχει αγωνιστεί σε δύο Κύπελλα Ασίας, και ήταν αρχηγός στο κύπελλο του 2015, το οποίο κατέκτησε η Αυστραλία.

## Παραπομπές


Κατηγορία:Αυστραλοί ποδοσφαιριστές
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Μέσοι ποδοσφαιριστές
Κατηγορία:Πρόσωπα κροατικής καταγωγής
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Αυστραλοί κροατικής καταγωγής
Κατηγορία:Ποδοσφαιριστές Σέντραλ Κόουστ Μάρινερς ΦΚ
Πσεμίσουαφ Πουαχέτα

Ο **Πσεμίσουαφ Πουαχέτα** (πολωνικά:*Przemysław Płacheta*, γενν. στις 23 Μαρτίου 1998) είναι Πολωνός ποδοσφαιριστής, ο οποίος αγωνίζεται ως πλάγιος μέσος για τη Σλονσκ Βρότσουαβ. 

## Σταδιοδρομία σε συλλόγους
Ο Πουαχέτα έχει αγωνιστεί, κατά σειρά, στις ακαδημίες των Πελίκαν Γουόβιτς, ΓΚΣ Γουντς, ΟΚΣ ΣΜΣ Γουντς, Πολόνια Βαρσοβίας και ΡΜ Λειψία. 

Ξεκίνησε την επαγγελματική σταδιοδρομία του το 2017 με τη γερμανική Σόνενχοφ Γκροσάσπαχ. 

Στις 10 Ιανουαρίου 2018, εντάχθηκε στην ΜΚΠ Πόγκον Σιέντλτσε, με ελεύθερη μεταγραφή. 

Τη σεζόν 2018-19, αγωνίστηκε στην Εκστρακλάσα με την Ποντμπεσκίτζιε Μπιέλσκο-Μπιάουα. 

Το καλοκαίρι του 2019, εντάχθηκε στην Σλόνσκ Βρότσουαβ για 150.000 ευρώ.

## Διεθνής σταδιοδρομία
Ο Πουαχέτα έχει αγωνιστεί με τις «μικρές» Εθνικές Πολωνίας U18, U19, U20 και U21. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Πολωνοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πολωνίας Κ18
Κατηγορία:Ποδοσφαιριστές Εθνικής Πολωνίας Κ19
Κατηγορία:Ποδοσφαιριστές Εθνικής Πολωνίας Κ20
Κατηγορία:Ποδοσφαιριστές Εθνικής Πολωνίας Κ21
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές ΣΓ Σόνενχοφ Γκροσάσπαχ
Κατηγορία:Ποδοσφαιριστές 3. Λίγκα
Κατηγορία:Πολωνοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΜΚΠ Πόγκον Σιέντλτσε
Κατηγορία:Ποδοσφαιριστές 1 Λίγκα Πολωνίας
Κατηγορία:Ποδοσφαιριστές Ποντμπεσκίτζιε Μπιέλσκο-Μπιάουα
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Σλασκ Βρότσλαβ
Κατηγορία:Ποδοσφαιριστές Ευρωπαϊκού Πρωταθλήματος 2020
Playgirl

Το ***Playgirl*** είναι ένα αμερικάνικο περιοδικό, που εκτός από τους γυμνούς άνδρες, παρουσιάζει επίσης άρθρα γενικού ενδιαφέροντος, με θέματα όπως το τρόπο ζωής και ειδήσεις διασήμων. Στη δεκαετία του 1970 και του 1980, το περιοδικό εκδιδόταν μηνιαίως και κυκλοφορούσε κυρίως σε γυναίκες, παρόλο που είχε σημαντική αναγνώριση και από ομοφυλόφιλους άνδρες.   

## Παραπομπές


Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Ερωτικά περιοδικά
Θεμιστοκλής Κετσέας

Ο **Θεμιστοκλής Κετσέας** (1820 - 1910) ήταν δικαστής.

## Βιογραφικά στοιχεία

Καταγόταν από παλιά οικογένεια της Μάνης. Ήταν δικαστής στο Ελεγκτικό Συνέδριο.

Στην κυβέρνηση Νικολάου Δηλιγιάννη (1895) διετέλεσε υπουργός Οικονομικών.
 
## Πηγές


Κατηγορία:Έλληνες υπουργοί Οικονομικών
Αντώνιος Μομφεράτος

Ο **Αντώνιος Μομφεράτος** (1852 - 1924) ήταν Έλληνας πολιτικός και καθηγητής Αστικού Δικαίου στο Πανεπιστήμιο Αθηνών.

## Βιογραφικά στοιχεία

Γεννήθηκε στο Ναύπλιο αλλά καταγόταν από την Κεφαλονιά. Σπούδασε νομικά στο Πανεπιστήμιο Αθηνών, του οποίου αναγορεύθηκε διδάκτωρ, και συμπλήρωσε τις σπουδές του στο εξωτερικό. Το 1911 εξελέγη καθηγητής του Αστικού Δικαίου στη Νομική Σχολή του Πανεπιστημίου Αθηνών, από το οποίο απολύθηκε για πολιτικούς λόγους το 1917 για να επιστρέψει, για δεύτερη φορά, την περίοδο 1921 - 1923.

Εξελέγη βουλευτής Κραναίας Κεφαλληνίας για πρώτη φορά στις εκλογές του 1899 και επανεξελέγη στις εκλογές του 1905, και ως βουλευτής Κεφαλληνίας στις εκλογές του Αυγούστου 1910 και του 1920. 

Διετέλεσε υπουργός Δικαιοσύνης στις κυβερνήσεις Αλέξανδρου Ζαΐμη (του 1897 και του 1916) καθώς και υπουργός Εκκλησιαστικών και Δημόσιας Εκπαίδευσης στην κυβέρνηση Αλέξανδρου Ζαΐμη (1901).

Απεβίωσε στην Αθήνα.

## Πηγές


Κατηγορία:Καθηγητές νομικής Αθηνών
Κατηγορία:Βουλευτές Κεφαλληνίας
Κατηγορία:Βουλευτές Κραναίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Γεώργιος Π. Ράλλης

Ο **Γεώργιος Π. Ράλλης** ήταν Έλληνας πολιτικός.

## Βιογραφικά στοιχεία

Εξελέγη βουλευτής Πυλίας για πρώτη φορά στις εκλογές του 1899 και επανεξελέγη στις εκλογές του 1902, καθώς και, ως βουλευτής Μεσσηνίας, στις εκλογές του Νοεμβρίου 1910, του 1912 και του 1915. 

Διετέλεσε υπουργός Οικονομικών στις κυβερνήσεις Αλέξανδρου Ζαΐμη (του 1916 και του 1917).

## Πηγές


Κατηγορία:Βουλευτές Πυλίας
Κατηγορία:Βουλευτές Μεσσηνίας
Κατηγορία:Έλληνες υπουργοί Οικονομικών
Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2015–16

Το **Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2015–16** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 12 ομάδων. Διεξήχθη σε δύο γύρους, σύνολο 22 αγώνων για κάθε ομάδα, ενώ δεν διεξήχθησαν πλέι οφ. Πρωταθλήτρια ομάδα αναδείχθηκε ο Α.Π.Σ. Παρνασσός Στροβόλου, ο οποίος ανέβηκε στη Β΄ Κατηγορία μαζί με την δευτεραθλήτρια ομάδα του Αστέρα Μέσα Γειτονιάς. Το πρωτάθλημα πραγματοποιήθηκε στο Πολυπροπονητήριο «Ευάγγελος Φλωράκης».

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2015
Κατηγορία:Επιτραπέζια αντισφαίριση το 2016
Αμμόλοφος του Πιλά

μικρογραφία|320x320εσ|Αεροφωτογραφία του αμμόλοφου του Πιλά
Ο **αμμόλοφος του Πιλά** (Γαλλικά: Dune du Pilat) βρίσκεται στις ακτές του Ατλαντικού ωκεανού στη Γαλλία, στο νομό Ζιρόντ της Νέας Ακουιτανίας. Είναι ο ψηλότερος αμμόλοφος στην Ευρώπη. 

Με περισσότερους από ένα εκατομμύριο επισκέπτες ετησίως, ο αμμόλοφος του Πιλά είναι ένας διάσημος τουριστικός προορισμός.

## Τοποθεσία
Ο αμμόλοφος του Πιλά βρίσκεται στη νότια είσοδο του κόλπου του Αρκασόν, 60 χιλιόμετρα νοτιοδυτικά του Μπορντώ, στην περιοχή Πιλά-συρ-Μερ, η οποία είναι διοικητικά εξαρτώμενη από την κοινότητα Λα Τεστ-ντε-Μπυς, στο κέντρο των Λαντ της Γασκώνης. 

## Χαρακτηριστικά
αριστερά|μικρογραφία|250x250εσ|Επισκέπτες στην κορυφή του αμμόλοφου
Ο αμμόλοφος του Πιλά εκτείνεται σε πλάτος 616 μέτρα από δυτικά προς ανατολικά και σε μήκος 2,9 χιλιόμετρα από βορρά προς νότο. Περιέχει περίπου 60 εκατομμύρια κυβικά μέτρα άμμου.Το ύψος του είναι σήμερα περίπου 110 μέτρα έως 115 μέτρα, ανάλογα με το έτος, πάνω από την επιφάνεια της θάλασσας.

Ο αμμόλοφος εκτείνεται παράλληλα με την ακτογραμμή, πίσω από την γραμμή παλίρροιας της παραλίας. Βρίσκεται σε συνεχή κίνηση, κινούμενος προς την ξηρά. Ευρισκόμενος μεταξύ του ωκεανού και του δάσους, μετακινείται 1 έως 5 μέτρα ετησίως ανατολικά υπό την επίδραση των επικρατούντων ανέμων και της παλίρροιας. Έτσι, σταδιακά καλύπτει τον παρακείμενο δρυμό  των Λαντ. 

Η πρόσβαση στην κορυφή του αμμόλοφου διευκολύνεται από σκάλα. 

Στις 24 Ιανουαρίου 2009 σημειώθηκε μια μέγιστη ταχύτητα ανέμου 175 χλμ. / ώρα κατά τη διάρκεια καταιγίδας στον αμμόλοφο του Πιλά.

## Ιστορία και ετυμολογία
Η λέξη Πιλά προέρχεται από τη γασκωνική λέξη *Pilhar*, η οποία αναφέρεται σε σωρό ή ανάχωμα.

Η σημερινή τοποθεσία του αμμόλοφου του Πιλά χρησιμοποιήθηκε από την προϊστορική εποχή ως προσωρινή εγκατάσταση για δραστηριότητες που σχετίζονταν με την εξόρυξη θαλασσινού αλατιού. Τα πρώτα αρχαιολογικά ευρήματα άρχισαν το 1922. Το 2013, βρέθηκαν αντικείμενα από την εποχή του Σιδήρου, 800 χρόνια π.Χ., στην άμμο στους πρόποδες του αμμόλοφου.

## Αλεξίπτωτο πλαγιάς
[μικρογραφία|350x350εσ|Ο αμμόλοφος του Πιλά στην είσοδο του κόλπου του [Αρκασόν.]]
Λόγω της εκτεθειμένης θέσης του κατά μήκος της θάλασσας και της απότομης κλίσης, ο αμμόλοφος του Πιλά είναι ένα διάσημο σημείο για αλεξίπτωτο πλαγιάς (παραπέντε).

Paragliding Dune de Pilat.jpg|Αλεξίπτωτο πλαγιάς στον αμμόλοφο
Paragliding Dune de Pilat 2.jpg|Αλεξίπτωτο πλαγιάς στον αμμόλοφο


## Μουσική
Το 2014, το συγκρότημα Fréro Delavega κυκλοφόρησε ένα τραγούδι με τίτλο *Le chant des sirènes* (*Το τραγούδι των Σειρήνων)* στο οποίο εμφανίζεται ο στίχος «Τα χρόνια περνούν, η ηχώ δραπετεύει στον αμμόλοφο του Πιλά». Το κλιπ γυρίστηκε στον αμμόλοφο και στο παρακείμενο δάσος.

Το 2018, το συγκρότημα Collectif Métissé κυκλοφόρησε ένα τραγούδι που ονομάζεται *La dune du Pilat* (*Ο αμμόλοφος του Πιλά*), του οποίου το κλιπ γυρίστηκε στον αμμόλοφο.

## Πανοραμική φωτογραφία
κέντρο|μικρογραφία|920x920εσ|Ο αμμόλοφος του Πιλά

## Παραπομπές


## Εξωτερικοί σύνδεσμοι

* Η ιστοσελίδα του αμμόλοφου του Πιλά (επιλογή γλώσσας)

Κατηγορία:Ακτογραμμή της Νέας Ακουιτανίας
Καφού Μεσσηνίας

Το **Καφού** Χράνων είναι οικισμός της Περιφερειακής Ενότητας Μεσσηνίας στην Περιφέρεια Πελοποννήσου. Διοικητικά ανήκει στη Δημοτική Ενότητα Αίπειας και υπάγεται στο Δήμο Μεσσήνης.

## Πληροφορίες
Ο οικισμός Καφού ανήκει στην Κοινότητα Χράνων, βρίσκεται σε υψόμετρο 151 μέτρων και έχει 24 κατοίκους, σύμφωνα με την Απογραφή του 2011. Απέχει 2 χιλιόμετρα από την Επισκοπή, 4 χιλιόμετρα από τους Χράνους και 6 χιλιόμετρα από τη Λογγά.

## Διοικητικές μεταβολές

* 04-10-1889, ο οικισμός Καφού προσαρτάται στο Δήμο Κορώνης, με έδρα το Πεταλίδι.
* 07-06-1890, ο οικισμός Καφού αποσπάται από το Δήμο Κορώνης και προσαρτάται στο Δήμο Αιπείας, με έδρα τη Λογγά.
* 31-08-1912, ο οικισμός Καφού αποσπάται από το Δήμο Αιπείας και προσαρτάται στην Κοινότητα Κακορρεύματος.
* 12-02-1973, Η έδρα της Κοινότητας Κακορρεύματος, μεταφέρεται από τον οικισμό Κακόρρευμα στον οικισμό Χράνοι.
* 04-10-1976, Η Κοινότητα Κακορρεύματος, μετονομάζεται σε Κοινότητα Χράνων.
* 04-12-1997, ο οικισμός Καφού αποσπάται από την Κοινότητα Χράνων και προσαρτάται στο Δήμο Αιπείας, με έδρα τη Λογγά.
* 07-06-2010, ο οικισμός Καφού αποσπάται από το Δήμο Αιπείας και προσαρτάται στο Δήμο Μεσσήνης.

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Πάλε (Βοσνία και Ερζεγοβίνη)

Το **Πάλε** (σερβικά κυριλλικά: Пале‎) είναι δήμος του Ίστοτσνο Σαράγιεβο στην Σερβική Δημοκρατία της Βοσνίας της Βοσνίας και Ερζεγοβίνης. Βρίσκεται νοτιοανατολικά του Σαράγεβο. Το 2013, ο δήμος του Πάλε είχε πληθυσμό 22.282 κατοίκων, ενώ η πόλη του Πάλε έχει πληθυσμό 13.883 κατοίκων. 

Στο Πάλε βρίσκεται το πανεπιστήμιο του Ίστοτσνο Σαράγεβο και η σερβική ορθόδοξη εκκλησία της Εκκλησίας της Κοίμησης της Θεοτόκου. Το διάσημο χιονοδρομικό κέντρο Γιαχόρινα βρίσκεται περίπου 15 χιλιόμετρα από το Πάλε. 

## Ιστορία
δεξιά|μικρογραφία| Άποψη του κτιρίου του πρώην σιδηροδρομικού σταθμού του Πάλε (2018)
Το 1906, το Πάλε απέκτησε σιδηροδρομικό σταθμό, ο οποίος αποτελούσε μέρος του Σιδηροδρόμου της Ανατολικής Βοσνίας.  Αυτό συνέδεσε το Πάλε με το Σαράγεβο και το Βίσεγκραντ. Το 1978 ο σιδηροδρομικός σταθμός έκλεισε. 

Κατά τη διάρκεια του πολέμου της Βοσνίας το Πάλε ήταν η πρωτεύουσα της Σερβικής Δημοκρατίας της Βοσνίας, πριν την μεταφορά της πρωτεύουσας στη Μπάνια Λούκα. Ο βομβαρδισμός και η πολιορκία του Σαράγεβο οργανώθηκαν από το Πάλε. Κατά τη διάρκεια αυτής της περιόδου άρχισε η βασική επέκταση της πόλης, η οποία επιβραδύνθηκε σε μεγάλο βαθμό από το 1996 και έπειτα. Σήμερα, το Πάλε θεωρείται ακόμη οχυρό των Σέρβων εθνικιστών. 

## Πληθυσμός
δεξιά|μικρογραφία|Άποψη του Πάλε
Σύμφωνα με την απογραφή του 1991 ο δήμος του Πάλε είχε πληθυσμό 16.355 κατοίκων. Το 69% εξ αυτών δήλωσαν ότι είναι Σέρβοι, το 27% δήλωσε ότι ήταν Βόσνιοι και ένα 4% δήλωσε ότι ανήκε σε κάποια άλλη εθνική ομάδα. Η πόλη του Πάλε είχε πληθυσμό 7.384 κατοίκων, με την εξής εθνική σύνθεση: Σέρβοι 70.5%, Βόσνιοι 22% και 7.5% άλλοι.  

Από τους 69 μικρότερους οικισμούς στον δήμο του Πάλε, οι 50 είχαν σερβική πλειοψηφία και 19 είχαν βοσνιακή πλειοψηφία. Υπήρχαν και λίγοι οικισμοί με μικτό πληθυσμό. Ένας τέτοιος οικισμός ήταν η Πράτσα (εθνική σύνθεση: 50.5% Σέρβοι, 49% Βόσνιοι), του οποίου η εθνοτική σύνθεση επηρεάστηκε έντονα από τον Πόλεμο της Βοσνίας. Η Πράτσα, όπως και ο δήμος Πάλε-Πράτσα στον οποίο ανήκει, κατοικείται κυρίως από Βόσνιους σήμερα.  

Ο πληθυσμός του δήμου αυξήθηκε φτάνοντας περίπου τους 30.000 κατοίκους το 2005, αλλά σήμερα είναι γύρω στους 22.000 κατοίκους. 

## Αθλητισμός
Ακριβώς νότια του Πάλε βρίσκεται το χιονοδρομικό κέντρο Γιαχόρινα, στο οποίο έλαβαν χώρα μερικά αγωνίσματα των Χειμερινών Ολυμπιακών Αγώνων 1984. Το 2017, το χιονοδρομικό κέντρο Γιαχόρινα αποτέλεσε τον τόπο διεξαγωγής του πρώτου Πρωταθλήματος Σκι του Ανατολικού Τιμόρ. Το πρωτάθλημα σκι του Ανατολικού Τιμόρ δεν λαμβάνει χώρα στο Ανατολικό Τιμόρ, λόγω της έλλειψης χιονοπτώσεων εκεί, λόγω της γεωγραφικής θέσης της χώρας. 

## Βιβλιογραφία

* Mladen Vuksanović: Pale - im Herzen der Finsternis. Tagebuch 5.4. - 15.7.1992. Wien 1997. ISBN 3-85256-054-3 (στα γερμανικά)

## Παραπομπές



Κατηγορία:Σελίδες με μη επιθεωρημένες μεταφράσεις
Κατηγορία:Οικισμοί του Πάλε
Poison Ivy

Η **Poison Ivy** είναι ένας φανταστικός χαρακτήρας σε ρόλο του υπερκακού, που εμφανίζεται σε κόμικς τα οποία δημοσιεύθηκαν από την DC Comics, σε ιστορίες του Batman. H Poison Ivy δημιουργήθηκε από τους Robert Kanigher και Sheldon Moldoff και έκανε τη πρώτη της εμφάνιση στο *Batman* # 181 (τον Ιούνιο του 1966).  

Η Poison Ivy έχει απεικονιστεί ως το ερωτικό ενδιαφέρον του Batman.  Έχει συνεργαστεί με άλλους κακούς όπως την Catwoman και την Harley Quinn, με την Harley να είναι η στενή της φίλη  και επαναλαμβανόμενη σύμμαχος της. Η Poison Ivy είναι ένας μισάνθρωπος, βοτανολόγος και βιοχημικός της Gotham City, που έχει εμμονή με τα φυτά, και την οικολογία. Η εξωτερική εμφάνιση του συγκεκριμένου χαρακτήρα θεωρείται εικονική. Αποτυπώνεται συνήθως ξυπόλυτη φορώντας ένα κοστούμι διακοσμημένο με φύλλα και κληματσίδες, με περιστασιακές παραλλαγές στον τόνο του δέρματος.  Για τις εγκληματικές δραστηριότητές της, οι οποίες αποσκοπούν συνήθως στην προστασία των απειλούμενων ειδών και του φυσικού περιβάλλοντος, η Poison Ivy χρησιμοποιεί φυτικές τοξίνες και φερεμόνες που ελέγχουν το μυαλό, εμποδίζοντας έτσι οποιονδήποτε που θα της σταθεί εμπόδιο. Αρχικά χαρακτηρίστηκε ως υπερκακός, αλλά από το The New 52 και DC Rebirth έχει περιγραφεί περιοδικά ως αντιηρωίδα, κάνοντας δηλαδή συχνά λάθος πράγματα για τους σωστούς λόγους. 

Η Poison Ivy είναι ένας από τους πιο ανθεκτικούς εχθρούς του Batman, καθώς ανήκει στη συλλογική ομάδα των αντιπάλων του.  

## Παραπομπές

Κατηγορία:Υπερκακοί της DC Comics
Κατηγορία:Υπερήρωες της DC Comics
Κατηγορία:Υπερήρωες ΛΟΑΤ της DC Comics
Κατηγορία:Χαρακτήρες του Batman
Κατηγορία:Χαρακτήρες κόμικς που δημιουργήθηκαν το 1966
Κατηγορία:Μέλη της Ομάδας Αυτοκτονίας
Αλέισκ

Το **Αλέισκ** (ρωσ. Але́йск) είναι μικρή πόλη της ασιατικής Ρωσίας, στο Κράι Αλτάι. Είναι κτισμένο στις όχθες του ποταμού Αλέι (παραπόταμου του Ομπ), από όπου και το όνομά του. Απέχει 120 χιλιόμετρα νοτιοδυτικά του Μπαρναούλ. Ο πληθυσμός του ήταν 29.510 κάτοικοι το 2010.

Στο πλαίσιο των διοικητικών υποδιαιρέσεων της Ρωσίας, το Αλέισκ είναι το διοικητικό κέντρο του ραγιόν (περιοχής) Αλέισκι, παρά το ότι δεν αποτελεί τμήμα του, αλλά ως δήμος είναι το ξεχωριστό «Αστικό Οκρούγκ του Αλέισκ».

Η πόλη έχει σιδηροδρομική σύνδεση και κατά τη σοβιετική εποχή διέθετε εργοστάσια ζάχαρης, επισκευής αυτοκινήτων και αλευρόμυλους. Υπάρχει ακόμη η ομώνυμη αεροπορική βάση και μονάδα των «Στρατηγικών Δυνάμεων Πυραύλων» των ρωσικών ενόπλων δυνάμεων.

## Παραπομπές


Κατηγορία:Πόλεις του Κράι των Αλταΐων
Νεραϊδόβρυση Μεσσηνίας

Η **Νεραϊδόβρυση** είναι οικισμός του Δήμου Μεσσήνης, στην Περιφερειακή Ενότητα Μεσσηνίας. Βρίσκεται σε υψόμετρο 354 μέτρων και έχει 1 κάτοικο, σύμφωνα με την Απογραφή του 2011.

## Πληροφορίες
Η Νεραϊδόβρυση ανήκει στην Κοινότητα Αδριανής και υπάγεται στη Δημοτική Ενότητα Αίπειας, με έδρα τη Λογγά. Είναι χτισμένη στα νότια του Όρους Λυκόδημο και μέχρι το 1927, ονομαζόταν **Κουτσουμάδι**. Το όνομα Νεραϊδόβρυση, πιθανόν να προέρχεται από μια πηγή του οικισμού, που πίστευαν ότι παρουσιάζονταν νεράιδες. Σε Ενετική Απογραφή του 1700, εμφανίζεται να έχει 34 κατοίκους.

## Διοικητικές μεταβολές

* 21-04-1835, ο οικισμός Κουτσουμάδι προσαρτάται στο Δήμο Αιπείας, με έδρα τη Λογγά.
* 18-12-1840, ο οικισμός Κουτσουμάδι αποσπάται από το Δήμο Αιπείας και προσαρτάται στο Δήμο Κορώνης, με έδρα το Πεταλίδι.
* 07-06-1890, ο οικισμός Κουτσουμάδι αποσπάται από το Δήμο Κορώνης και προσαρτάται στο Δήμο Αιπείας, με έδρα τη Λογγά.
* 31-08-1912, ο οικισμός Κουτσουμάδι αποσπάται από το Δήμο Αιπείας και προσαρτάται στην Κοινότητα Ρεμούσταφας.
* 22-12-1927, ο οικισμός Κουτσουμάδι μετονομάζεται σε Νεραϊδόβρυση και η Κοινότητα Ρεμούσταφας σε Κοινότητα Αδριανής.
* 04-12-1997, ο οικισμός Νεραϊδόβρυση αποσπάται από την Κοινότητα Αδριανής και προσαρτάται στο Δήμο Αιπείας.
* 07-06-2010, ο οικισμός Νεραϊδόβρυση αποσπάται από το Δήμο Αιπείας και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Παναμπέλια Μεσσηνίας

Τα **Παναμπέλια** είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 10 κατοίκους, σύμφωνα με την Απογραφή του 2011.

## Πληροφορίες
Τα Παναμπέλια ανήκουν στην Κοινότητα Λογγάς και υπάγονται στη Δημοτική Ενότητα Αίπειας. Αναγνωρίσθηκαν ως οικισμός, στις 09-05-2011.

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Petrotel-Lukoil

Η **Petrotel-Lukoil** αποτελεί ένα από τα σημαντικότερα διυλιστήρια πετρελαίου στη Ρουμανία.

## Ιστορία
Το διυλιστήριο της Petrotel-Lukoil ιδρύθηκε το 1904 από την Societatea Româno-Americană ως *Rafinăria Româno-Americană*. Κατά τη διάρκεια της περιόδου του Β΄ Παγκοσμίου Πολέμου, το διυλιστήριο υπέστη βομβαρδισμούς από τις Συμμαχικές Δυνάμεις, τον Ιούνιο του 1942.

Το διυλιστήριο μετονομάστηκε ως *Rafinăria Teleajen*, από το όνομα του ποταμού ο οποίος διασχίζει την πόλη του Πλοϊέστι. Το 1998, η Rafinăria Teleajen εξαγοράστηκε από τη ρωσική πετρελαϊκή εταιρεία Lukoil.

thumb|left|300px|Άποψη του διυλιστηρίου, κατά τη διάρκεια της κομμουνιστικής περιόδου.

Ξεκίνησε, εκ νέου, την λειτουργία του στα τέλη του 2004, έπειτα από ευρείας έκτασης πρόγραμμα εκσυγχρονισμού του, το οποίο διήρκεσε, συνολικά, περίπου, δυόμισι χρόνια. Η Lukoil επένδυσε, συνολικά, περίπου, 120 εκατομμύρια δολάρια για τον τεχνολογικό εκσυγχρονισμό των εγκαταστάσεων του διυλιστηρίου. Η συγκεκριμένη πλατφόρμα διύλισης διαθέτει, επίσης, ηλεκτρικό σταθμό ο οποίος βρίσκεται επί της πλατφόρμας διύλισης, και ο οποίος είναι, συνολικά, χωρητικότητας της τάξεως των 61 MW. Η ηλεκτρική ενέργεια, καθώς και η θερμική ενέργεια οι οποίες παράγονται από τον συγκεκριμένο ηλεκτρικό σταθμό ανταποκρίνονται πλήρως στις ενεργειακές ανάγκες του διυλιστηρίου.

Το 2006, η Petrotel διύλισε, συνολικά, 2,3 εκατομμύρια τόνους καθαρού πετρελαίου.

Η LukOil Europe Holdings BV, θυγατρική του ρωσικού πετρελαϊκού ομίλου και με εγγεγραμμένη εταιρική έδρα την Ολλανδία, είναι κάτοχος ποσοστού της τάξεως του 94,66% επί του συνόλου των μετοχών της Petrotel-Lukoil SA.

## Ιδιωτικοποίηση
Κατά την περίοδο των ιδιωτικοποιήσεων, υπήρχε φόβος πως οι Ρώσοι θα προχωρούσαν σε κλείσιμο του διυλιστηρίου, ιδιαιτέρως εάν ήσαν σε θέση να έχουν αντίστοιχα έσοδα από την οικονομική εκμετάλλευση πόρων που βρίσκονταν σε διαφορετικές τοποθεσίες, έχοντας ως απώτερο σκοπό την αφαίρεση της Ρουμανίας από τον χάρτη χάραξης του «Δρόμου του Πετρελαίου», εντός των πρώην εδαφών σοβιετικής επιρροής στη Δυτική Ευρώπη. Εκείνη την περίοδο, η Petrotel αποτελούσε τον μοναδικό παραγωγό πετρελαιοειδών για λογαριασμό του εθνικού στρατού.

Το διυλιστήριο της Petrotel διέθετε εργοστάσια πετροχημικών, εντός των οποίων παράγονταν αιθυλένιο, προπυλένιο και πολυαιθυλένιο.
Οι συγκεκριμένες εγκαταστάσεις έκλεισαν έπειτα από την εξαγορά του διυλιστηρίου από τη ρωσική LukOil.

## Οικονομικός απολογισμός
**Αριθμός εργαζομένων:**
* 2011: 2.500
* 2005: 1.292

**Κύκλος εργασιών:**
* 2010: 1,9 δισεκατομμύρια δολάρια
* 2009: 1,3 δισεκατομμύρια δολάρια
* 2005: 334,4 εκατομμύρια λέι

**Καθαρά έσοδα:**
* 2005: 12,3 εκατομμύρια λέι

## Παραπομπές

## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Expert Petroleum

Η **Expert Petroleum** είναι ρουμανική εταιρεία η οποία έχει ως πεδίο δραστηριοποίησης την ανάπτυξη και αποκατάσταση ώριμων κοιτασμάτων πετρελαίου και φυσικού αερίου, είτε μέσω επίσημων συμβολαίων είτε μέσω συνεργασιών με εταιρείες οι οποίες χρίζουν ενισχύσεως του ανθρώπινου δυναμικού, εμπειρογνωμοσύνης ή κεφαλαιοτικής βοήθειας.
Η Expert Petroleum ιδρύθηκε ως τμήμα της NT&S Energy, εταιρείας συμμετοχών δραστηριοποιούμενης στον τομέα των πετρελαιοειδών και του αερίου και η οποία δραστηριοποιείται επιχειρηματικά στις περιοχές της Μέσης Ανατολής, της Βόρειας Αφρικής, της Ανατολικής Ευρώπης, καθώς και της Βόρειας Αμερικής.
Η Expert Petroleum διαθέτει τοπικό γραφείο στη Ρουμανία για την διαχείριση της επιχειρηματικής δραστηριότητάς της στην ευρύτερη περιοχή της Κεντρικής και Ανατολικής Ευρώπης, καθώς και στην Ιορδανία για την ευρύτερη περιοχή της Μέσης Ανατολής και της Βόρειας Αφρικής.
Με σημείο εκκίνησης του 2006, η εταιρεία έχει προχωρήσει στην αγορά, συνολικά, οκτώ πετρελαϊκών οικοπέδων, εντός των ορίων των οποίων η δραστηριοποίησή της ξεκίνησε τον Δεκέμβριο του 2009.

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Μπιτσικόλακα Μεσσηνίας

Η **Μπιτσικόλακα** είναι οικισμός του Δήμου Μεσσήνης, στην Περιφερειακή Ενότητα Μεσσηνίας και έχει 11 κατοίκους, σύμφωνα με την Απογραφή του 2011.

## Πληροφορίες
Η Μπιτσικόλακα ανήκει στην Κοινότητα Χράνων και υπάγεται στη Δημοτική Ενότητα Αίπειας, με έδρα τη Λογγά. Αναγνωρίσθηκε ως οικισμός στις 09-05-2011 και προσαρτήθηκε στο Δήμο Μεσσήνης.

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Case Utilaje Construcții

Η **Case Utilaje Construcții** είναι ρουμανική εταιρεία εισαγωγής και διανομής οικοδομικών εργαλείων.
Ιδρύθηκε το 2006 από τρεις Ρουμάνους επιχειρηματίες, τους Κονσταντίν Μίνκου, Μάριους Μάρτσιου και Ραζβάν Νιτόι.

Μεταξύ των προϊόντων τα οποία εισάγει η Case Utilaje Construcții στην τοπική αγορά περιλαμβάνονται, μεταξύ άλλων, εκείνα των εταιρειών CASE, Cesab, Furukawa και Dulevo.
Τον Αύγουστο του 2010, η εταιρεία αριθμούσε, συνολικά, 35 εργαζομένους.

## Οικονομικός απολογισμός
**Οικονομικός απολογισμός (εκατομμύρια [[ευρώ]]):**

## Παραπομπές


## Εξωτερικοί σύνδεσμοι
*  

Κατηγορία:Επιχειρήσεις της Ρουμανίας